Врз основа на член 7 и 36 став 1 точка 1 од Законот за локална самоуправа („Сл.весник на РМ“ бр.5/02) член 19 став 2 точка 1 од Статутот на Општина Берово („Службен гласник на Општина Берово 13/02 и 18/07“), Советот на Општина Берово на осумнаесеттата седница одржана на 06.12.2010 година, донесе

СТАТУТАРНА ОДЛУКА

За измена на Статутот на Општина Берово

Член1

Во Статутот на Општина Берово („Службен гласник на Општина Берово“ бр.13/02 и 18/07) во глава IV. Облици на непосредно учество на граѓаните во одлучувањето во Општината, точката:

д) Јавни трибини, анкети и предлози се менува и гласи:

„д) Јавни трибини, анкети, предлози на граѓаните и форуми на заедницата“.

Член 2

Во член 42 се додаваат нови ставови 6,7,8 и 9 кои гласат:

„Градоначалникот и Советот на единицата на локална самоуправа Берово по сопствена иницијатива организираат форуми на заедницата, како форма на јавно учество на сите граѓани на единицата на локалната самоуправа, заради јавно расправање за проблемите и утврдување на решенија и приоритети, предлагање и избор или развивање на проекти од интерес за заедницата.

Организирањето на форумите опишани во претходниот став од овој член може да се покрене и на иницијатива на заинтересирани правни и физички лица кои се подготвени финансиски и материјално да поддржат проекти во интерес на единицата на локална самоуправа.

Барањето од став 7 на овој член се поднесува до Градоначалникот на единицата на локалната самоуправа, кој врз основа на стратешките документи и цели за развој на единицата на локалната самоуправа одлучува дали иницијативата ќе биде прифатена или одбиена.

Начинот и постапката на функционирањето на форумите на заедницата се уредува со Правилник што го донесува Советот на единицата на локалната самоуправа по предлог на Градоначалникот .“

Член 3

Оваа Статутарна Одлука влегува во сила осмиот ден од денот на објавувањето во „Службен гласник на Општина Берово“.

Бр.07-2860/1 Совет на Општина Берово

06.12.2010 година Претседател

Б е р о в о Јован Матеничарски